Kanadaning Toronto shahridagi Pirson aeroporti hududida ikkita yo‘lovchi samolyoti to‘qnashib ketdi. Bu haqda CTV xabar tarqatgan. Xabarda bu hodisa oqibatida jarohatlanganlar borligi haqida ma’lumot yo‘q. Yo‘lovchilar bir necha soat davomida aeroport terminalida parvozga chiqishni kutib qolishiga to‘g‘ri kelgan. Bu hodisa Pakistan International Airlines va Air France aviakompaniyalariga tegishli samolyotlar ishtirokida ro‘y bergan. Qayd etilishcha, pokistonliklar samolyoti harakatlana turib, joyida turgan fransuzlar samolyotiga urilib ketgan.